REPUBLIKA HRVATSKA

ZAGREBAČKA ŽUPANIJA

OPĆINA PUŠĆA

**OSNOVNA ŠKOLA PUŠĆA**

**MB: 03216675**

**OIB: 00402533812**

KLASA: 401-01/18-01/18

URBROJ:238/24-38-18-01 U Pušći, 06.12.2017.

**OBRAZLOŽENJE FINANCIJSKOG PLANA OŠ PUŠĆA ZA 2019. TE PROJEKCIJA ZA 2020. I 2021. GODINU**

**1. Djelokrug rada proračunskog korisnika**

Osnovna škola Pušća u šk. godini 2018./2019. ima 345 učenika raspoređena u 23 razredna odjela od I. do VIII. razreda.

Nastava je organizirana u PŠ Dubravica u jednoj smjeni za sve razrede od I –VIII ( IV - nema), a u MŠ Pušća u dvije smjene- jutarnja i poslijepodnevna za učenike od I – IV razreda i u jednoj smjeni za učenike od V – VIII razreda u petodnevnom radnom tjednu.

Nastava se izvodi prema Nastavnom planu i programu Ministarstva znanosti, obrazovanja i športa, Godišnjem planu i programu te Kurikulumu Škole za 2018./2019. školsku godinu.

**2. Obrazloženje programa rada školske ustanove**

Osnovna škola obavlja djelatnost odgoja i obrazovanja učenika. Škola osigurava :

* sustavan način poučavanja učenika, unapređuje razvoj učenika u skladu s njihovim sposobnostima i sklonostima
* razvija svijest o nacionalnoj pripadnosti , očuvanju povijesno-kulturne baštine i nacionalnog identiteta
* odgaja i obrazuje učenike za odgovorno sudjelovanje u demokratskom i multikulturalnom svijetu
* osposobljava učenike za cjeloživotno učenje

Sve nabrojeno Škola ostvaruje u sklopu redovne nastave, dodatne, dopunske, izborne nastave te slobodnih aktivnosti, sudjelujući u projektima, organizirajući posjete kulturnim ustanovama, organiziranjem izleta, Škole plivanja za učenike 3. razreda te škola u prirodi za učenike 4. razreda.

Zaposleni učitelji rade na vlastitom usavršavanju –permanentnim usavršavanjem učitelja (seminari, stručni skupovi, aktivi) podižu kvalitetu nastavnog rada.

**3. Zakonske i druge podloge na kojima se zasniva program rada škole**

Zakonske podloge na kojima se zasnivaju programi odgoja i obrazovanja su:

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10.105/10., 90/11.,5/12.,16/12., 86/12.,126/12., 94/13. i 152/14) Njime je propisano da se u državnom proračunu osiguravaju sredstva za financiranje školskih ustanova čiji je osnivač Republika Hrvatska jer osnovne škole obavljaju djelatnost osnovnog odgoja i obrazovanja.
* Zakon o ustanovama (NN br. 76/93, 29/97, 47/99, 35/08)
* Zakon o državnom proračunu, (NN br. 87/08., 136/12.,15/15.)
* Zakon o javnoj nabavi, (NN90/11., 83/13.,143/13.,13/14)
* Hrvatski pedagoški standard,
* Statut škole,
* Godišnji plan i program rada škole
* Kurikulum Škole

**4. Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove za nastavnu, a ne kalendarsku godinu. Odstupanja u realizaciji financijskog plana su moguća u slučaju pomicanja nekih aktivnosti iz jednog u drugo polugodište (dvije kalendarske godine).

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava financiranja rada Osnovne škole su:

* Državni proračun
* Proračun jedinice lokalne samouprave-općine Pušća i Dubravica
* Sredstva osnivača-Proračun Zagrebačke županije
* Prihodi- uplate roditelja za posebne aktivnosti škole ( izleti, kino,kazalište, školska

kuhinja)

**Prihodi iz državnog proračuna**

Planirani troškovi iz državnog proračuna odnose se na plaće zaposlenih, božićnice, regres, jubilarne nagrade, dar djeci, pomoći zaposlenicima u slučaju bolovanja dužeg od 90 dana.

**Prihodi od Županije**

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna.

**Prihodi od jedinice lokalne samouprave-općine Pušća i Dubravica**

Jedinica lokalne samouprave-općina Pušća svake godine svojim proračunom planira sredstva za sufinanciranje: škole plivanja za sve učenike 3. razreda u 100% iznosu, škole u prirodi za učenike 4. raz. u 50% iznosu, za sufinanciranje prehrane socijalno ugroženih učenika, sufinanciranje školskih natjecanja, te za plaću učiteljice u produženom boravku. Planirana sredstva prihoda za 2019. god. iz općinskog proračuna su malo povećana od planiranih za 2018. god. zbog povećanja plaća.

Jedinica lokalne samouprave-općina Dubravica svake godine u svojem proračunu planira sredstva za financiranje školske kuhinje za sve učenike škole u 100% iznosu, školu plivanja za učenike 3. razreda, za sufinanciranje troškova školskih natjecanja i za plaću učiteljice u produženom boravku.

**Namjenski prihodi od sufinanciranja**

Ovi prihodi odnose se na uplate roditelja za posebne aktivnosti škole (školsku kuhinju, izleti, škola u prirodi, posjete kinu, kazalištu).

**Program za cjeloživotno učenje - potprogram ERASMUS +**

ERASMUS + je projekt multilateralne suradnje osnovnih škola iz 4 zemalja članica EU i Turske.

Provodi se kroz tri kalendarske godine, u trajanju od 01.08.2017. do 31.07.2019. godine.

Uključene su osnovne škole iz Turske, Italije, Portugala, Slovačka i Hrvatske.

Projekt financira Agencija za mobilnost i programe EU s iznosom od 27.435 EUR-a. Od toga je isplaćeno 21.948,00 EUR-a u 2017. g. a 5.487,00 EUR-a bit će isplaćeno nakon završetka projekta u prosincu 2019. g.

EU program "BE WOLL, TEAC WELL, LEARN WELL" sudjeluju: Finska, Austrija, Portugal i OŠ Pušća. Provodi se kroz tri godine od 2018. do 2020. Iznos programa 15.760,0 EUR. . Od toga je isplaćeno 12.608,00 EUR-a u 2018. g. a 3.152,00 EUR-a bit će isplaćeno nakon završetka projekta u 2020. g.

EU Program "LEARNING WITH THE 3CS" sudjeluju: Poljska, Turska,Latvija, Velika Britanija, i OŠ Pušća. Provodi se kroz tri godine od 2018. do 2020. Iznos programa 26.529,00 EUR. . Od toga je isplaćeno 21.223,20 EUR-a u 2018. g. a 5.305,80 EUR-a bit će isplaćeno nakon završetka projekta u 2020. g. .

EU Program "LEARNING DIFFERENTLY" sudjeluju: Litva, Poljska, Bugarska,Rumunjska i OŠ Pušća. Provodi se kroz tri godine od 2018. do 2020. Iznos programa 21.592,00 EUR.

Od toga je isplaćeno 17.273,60 EUR-a u 2018. g. a 4.318,40 EUR-a bit će isplaćeno nakon završetka projekta u 2020. g.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Nastavnu godinu 2017./2018. uspješno su završili svi učenici škole (315)
* **I NATJECANJIMA U ŠKOLSKOJ GODINI 2017./2018.**
* U školskoj godini 2017./2018. učenici OŠ Pušća-PŠ Dubravica sudjelovali su na sljedećim smotrama i natjecanjima:
* Na **školskom natjecanju** iz **engleskoga jezika** održanom 24. siječnja 2018. sudjelovale su 4 učenice 8. razreda.
* Na **školskom natjecanju** iz **matematike**, održanom 25. siječnja 2018. sudjelovalo je ukupno 9 učenika (2 učenika 4. razreda, 5 učenika 5. razreda i 2 učenika 6. razreda). Jedan učenik 4. razreda (Mihael Strgar) i jedna učenica 5. razreda (Anja Tušek) sudjelovalisu na županijskom natjecanju koje je održano 28. veljače 2018. u OŠ Jakovlje.
* Na **Međuopćinskoj smotri LiDraNo 2018.** održanoj 29. siječnja 2018. u OŠ Luka predstavljala nas je dramska skupina od 10 učenika iz Pušće sa skupnim dramsko-scenskim izrazom. Igrokaz je predložen za županijsku smotru koja se održala 13. veljače 2018. godine u OŠ Ljudevita Gaja u Zaprešiću na koju iz objektivnih razloga nije bilo moguće otići.
* Na **školskom natjecanju** iz **geografije** održanom 1. veljače 2018. sudjelovalo je ukupno 11 učenika (2 učenika 5. razreda, 3 učenika 6. razreda i 6 učenika 7. razreda). Dvoje učenika 5. razreda (Anja Tušek i Filip Čutura) i jedan učenik 7. razreda (Vid Frkanec) sudjelovalisu na županijskom natjecanju koje je održano 1. ožujka 2018. u OŠ Pokupsko, gdje se Filip Čutura plasirao na 2. mjesto.
* Na **školskom natjecanju** iz **povijesti**  održanom 6. veljače 2018. sudjelovalo je ukupno 4 učenika (3 učenika7. razreda i 1 učenik 8. razreda).
* Na **školskom natjecanju** iz **kemije**  održanom 7. veljače 2018. sudjelovale su 2 učenice 7. razreda.
* \_\_\_\_\_\_\_\_\_ 2018. održano je **međuopćinsko natjecanje mladih Hrvatskoga Crvenog križa** (2 skupine po 5 učenika iz Pušće i Dubravice).
* Stručno usavršavanje učitelja i djelatnika škole realizirano je sudjelovanjem na seminarima, stručnim aktivima i drugim oblicima edukacije i cjeloživotnog obrazovanja. Za stručno usavršavanje zaposlenika škole utrošeno je ukupno

238.766,28 kn. (od toga sl. put u inozemstvo program ERASMUS + 161.389,30 kn a

u tuzemstvu 77.376,98 kn)

* U prošloj školskoj godini sitnog inventara i opreme nabavljeno je ukupno u vrijednosti od 402.293,80 kn.

**7. Ostala obrazloženja i dokumenti**

Financijski plan za 2019. razrađen je po stavkama na temelju podataka iz prethodnih godina, i limita zadanih od strane Zagrebačke Županije.

Ravnatelj:

Arsen Šarunić, dipl,ing.el.